CELEX: 32002D0231
Language: bg
Date: 2002-03-18 00:00:00
Title: Решение на Комисията от 18 март 2002 година за установяване на ревизирани екологични критерии за присъждане на знака за екомаркировка на Общността на обувните изделия и за изменение на Решение 1999/179/ЕО (нотифицирано под номер C(2002) 1015)Текст от значение за ЕИП.

Важна правна забележка

|

32002D0231

Официален вестник n° L 077 , 20/03/2002 стр. 0050 - 0056 специално чешко издание глава 15 том 07 стр. 16  - 22 специално испанско издание глава 15 том 07 стр. 16  - 22 специално унгарско издание глава 15 том 07 стр. 16  - 22 специално литвийско издание глава 15 том 07 стр. 16  - 22 LV.ES глава 15 том 07 стр. 16  - 22 MT.ES глава 15 том 07 стр. 16  - 22 PL.ES глава 15 том 07 стр. 16  - 22 SK.ES глава 15 том 07 стр. 16  - 22 специално словенско издание глава 15 том 07 стр. 16  - 22

		20020318Решение на Комисиятаот 18 март 2002 годиназа установяване на ревизирани екологични критерии за присъждане на знака за екомаркировка на Общността на обувните изделия и за изменение на Решение 1999/179/ЕО(нотифицирано под номер C(2002) 1015)(текст от значение за ЕИП)(2002/231/EO)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 1980/2000 на Европейския парламент и на Съвета от 17 юли 2000 г. относно ревизирана схема на Общността за присъждане на знака за екомаркировка [1] и по-специално член 4 и член 6, параграф 1 от него,като има предвид, че:(1) Съгласно Регламент (ЕО) № 1980/2000 знакът за екомаркировка на Общността може да се присъжда на продукт, притежаващ характеристики, които му позволяват да допринесе значително за подобряване на основните аспекти на околната среда.(2) Регламент (ЕО) № 1980/2000 предвижда да се установят конкретни критерии за екомаркировка по категори и продукти.(3) Той предвижда също преразглеждането на критериите за екомаркировка, както и на свързаните с тях изисквания за оценка и проверка, да се осъществи своевременно преди изтичането на срока на валидност на критериите, определени за всяка категория продукти. Прегледът следва да доведе до предложение за продължаване, отмяна или преразглеждане.(4) Целесъобразно е да се преразгледат екологичните критерии, установени с Решение 1999/179/ЕО на Комисията от 17 февруари 1999 г. за установяване на екологични критерии за присъждане на знака за екомаркировка на Общността на обувните изделия [2] с цел да се отрази развитието на пазара. В същото време, срокът на валидност на това решение, продължен с Решение 2001/832/ЕО [3], трябва да се измени.(5) Следва да се приеме ново решение на Комисията, в което да се установят конкретните екологични критерии за тази категория продукти, които да са валидни за срок от пет години.(6) Целесъобразно е новите критерии, установени с настоящото решение, и критериите, установени с Решение 1999/179/ЕО, да са едновременно валидни за ограничен период от дванадесет месеца, с оглед дружествата, които са получили или са заявили знака за екомаркировка за своите продукти преди датата на прилагане на настоящото решение, да разполагат с достатъчно време, за да приведат тези продукти в съответствие с новите критерии.(7) Мерките, предвидени в настоящото решение, се основават на проектите за критерии, разработени от Съвета по екомаркировка на Европейския съюз, създаден по силата на член 13 от Регламент (ЕО) № 1980/2000.(8) Мерките, предвидени в настоящото решение, са в съответствие със становището на комитета, създаден по силата на член 17 от Регламент (ЕО) № 1980/2000,ПРИЕ НАСТОЯЩОТО РЕШЕНИЕ:Член 1За да получат знака за екомаркировка на Общността съгласно Регламент (ЕО) № 1980/2000, обувните изделия трябва да попадат в категорията продукти "обувни изделия", определена в член 2, и да удовлетворяват екологичните критерии, посочени в приложението към настоящото решение.Член 2Категорията продукти "обувни изделия" включва:Всяко шивашко изделие, предназначено да предпазва или покрива крака, снабдено с фиксирана външна подметка, която влиза в контакт със земята.Член 3Кодовият номер на категорията продукти "обувни изделия", определен за административни цели, е "017".Член 4Член 3 от Решение 1999/179/ЕО се заменя със следния текст:"Определението на категорията продукти и конкретните екологични критерии за тази категория продукти са валидни до 31 март 2003 година."Член 5Настоящото решение се прилага от 1 април 2002 г. до 31 март 2006 година. Ако нито един преразгледан критерий не е приет до датата 31 март 2006 г., настоящото решение се прилага до 31 март 2007 година.Производителите на продукти, попадащи в категорията "обувни изделия", на които е присъден знакът за екомаркировка преди 1 април 2002 г., могат да продължат да го използват до 31 март 2003 година.Производителите на продукти, попадащи в категорията "обувни изделия", които са подали заявление за присъждане на знака за екомаркировка преди 1 април 2002 г., могат да го получат до 31 март 2003 г. при условията, предвидени в Решение 1999/179/ЕО.От 1 април 2002 г. новите заявления за присъждане на знака за екомаркировка за категорията продукти "обувни изделия" следва да удовлетворяват критериите, определени в настоящото решение.Член 6Адресати на настоящото решение са държавите-членки.Съставено в Брюксел на 18 март 2002 година.За КомисиятаMargot WallströmЧлен на Комисията[1] ОВ L 237, 21.9.2000 г., стр. 1.[2] ОВ L 57, 5.3.1999 г., стр. 31.[3] ОВ L 310, 28.11.2001 г., стр. 30.--------------------------------------------------20020318ПРИЛОЖЕНИЕОБЩИ ПОЛОЖЕНИЯЦели на критериитеНастоящите критерии имат за цел в частност:- да ограничат нивото на токсични остатъци,- да ограничат емисиите на летливи органични съединения, и- да насърчават производството на по-трайни продукти.Критериите са определени на нива, които насърчават присъждането на етикет на обувни изделия със слабо въздействие върху околната среда.Изисквания за оценка и проверкаКонкретните изисквания за оценка и проверка са посочени за всеки критерий.Ако това е необходимо, могат да се използват други методи за изпитване, освен посочените за всеки критерий, ако са преценени за равностойни от компетентния орган, който разглежда заявлението.Функционалната единица отговаря на един чифт обувки. Изискванията са установени въз основа на номер 40 по френска номерация. За детските обувки изискванията отговарят на номер 32 по френска номерация (или най-големия съществуващ номер по-малък от номер 32 по френска номерация).Ако това е необходимо, компетентните органи могат да изискват допълнителни документи и да провеждат независими проверки.На компетентните органи се препоръчва да вземат предвид прилагането на признати системи за управление на околната среда като EMAS или ISO 14001 при преценката на заявленията и проверката за спазване на критериите (бележка: прилагането на тези системи за управление не е задължително).КРИТЕРИИ1. Остатъци в крайния продукта) Средната концентрация на остатък от хром (VI) в крайния продукт не трябва да превишава 10 ppm и в крайния продукт не трябва да се откриват остатъци от арсен, кадмий и олово (с помощта на посочения по-долу метод).Оценка и проверка: заявителят и/или неговият доставчик(ци) трябва да представи протокол за изпитване, съставен с помощта на следните методи:Cr(VI): CEN TC 309 WI 065 — 4.2 или DS/EN 420 или DIN 53314: 1996-04 (бележка: по време на анализа на някои боядисани кожи може да се срещнат трудности в измерването, дължащи се на смущения);Cd, Pb, As: CEN TC 309 WI 065 — 4.3 изготвяне на проба: 1. Горните компоненти се отделят от долните компоненти. 2. Горните и долните компоненти се смилат напълно, като се запазват разделени. 3. Анализира се проба от всеки един от тези препарати. 4. Веществата във всяка от двете проби не трябва да са откриваеми.б) Количеството свободен и частично хидролизуем формалдехид в текстилните компоненти на обувното изделие не трябва да превишава 75 ppm, а в компонентите от кожа — 150 ppm.Оценка и проверка: заявителят и/или неговият доставчик(ци) трябва да представи протокол за изпитване, съставен с помощта на следните методи: текстил: CEN TC 309 WI 065 — 4.4; кожа: CEN TC 309 WI 065 — 4.4.2. Емисии от производството на материалиа) Отпадъчните води, изхвърлени от кожарските заводи и текстилната промишленост, трябва да се пречистват или на място, или в общинска пречиствателна станция, за да се постигне намаление най-малко 85 % от химичната потребност от кислород (ХПК).Оценка и проверка: заявителят трябва да представи протокол за изпитване и допълнителни данни, съставени с помощта на следния метод: ХПК: ISO 6060 Качество на водата - определяне на химичната потребност от кислород.б) След пречистване отпадъчните води от кожарските заводи трябва да съдържат по-малко от 5 mg хром (III)/l.Оценка и проверка: заявителят трябва да представи протокол за изпитване и допълнителни данни, съставени с помощта на следния метод: ISO 9174 или EN 1233, или EN ISO 11885 за Cr.3. Използване на вредни вещества (до покупката)а) Не трябва да се използват пентахлорфенол (PCP) и тетрахлорфенол (TCP), както и техните соли и естери.Оценка и проверка: заявителят и/или неговият доставчик(ци) трябва да представи декларация, удостоверяваща, че материалите не съдържат такива хлорфеноли. За да се провери верността на тази декларация, следва да се използва следният метод на изпитване: CEN TC 309 WI 065—4.5: текстил: гранична стойност 0,05 ppm; кожа: гранична стойност 5 ppm.б) Не трябва да се използват азо-багрила, които могат да разцепят някои от следните ароматни амини:4-аминодифенил | (92-67-1) |бензидин | (92-87-5) |4-хлоро-о-толуидин | (95-69-2) |2-нафтиламин | (91-59-8) |о-амино-азотолуол | (97-56-3) |2-амино-4-нитротолуол | (99-55-8) |p-хлороанилин | (106-47-8) |2,4-диаминоанизол | (615-05-4) |4,4'-диаминодифенилметан | (101-77-9) |3,3'-дихлорбензидин | (91-94-1) |3,3'-диметоксибензидин | (119-90-4) |3,3'-диметилбензидин | (119-93-7) |3,3'-диметил-4,4'-диаминодиметилетан | (838-88-0) |p-крезидин | (120-71-8) |4,4'-метилен-бис-(2-хлоранилин) | (101-14-4) |4,4'-оксидианилин | (101-80-4) |4,4'-тиодианилин | (139-65-1) |о-толуидин | (95-53-4) |2,4-диаминотолуол | (95-80-7) |2,4,5-триметиланилин | (137-17-7) |4-аминоазобензол | (60-09-3) |о-анизидин | (90-04-0) |Оценка и проверка: заявителят и/или неговият доставчик(ци) трябва да представи декларация, удостоверяваща, че не са използвани такива азобагрила. За да се провери верността на декларацията, следва да се използва следният метод на изпитване: CEN TC 309 WI 065 — 4.5:Текстил: граница 30 ppm. (бележка: възможно е да се появят фалшиви положителни реакции за 4-аминоазобензол и поради това се препоръчва потвърждение);Кожа: граница 30 ppm. (бележка: възможно е да се появят фалшиви позитивни реакции за 4-аминоазобензол, 4-аминодифенил и 2-нафтиламин и поради това се препоръчва потвърждение).в) Следните N-нитрофемини не трябва да се откриват в гумата:N-нитрозодиметиламин (NDMA)N-нитрозодиетиламин (NDEA)N-нитрозодипропиламин (NDPA)N-нитрозодибутиламин (NDBA)N-нитрозопиперидин (NPIP)N-нитрозопиролидин (NPYR)N-нитрозоморфолин (NMOR)N-нитрозо N-метил N-фениламин (NMPhA)N-нитрозо N-етил N-фениламин (NEPhA)Оценка и проверка: заявителят трябва да представи протокол за изпитване, съставен с помощта на следния метод: EN 12868 (1999-12).г) Хлоралканите C10-C13 не трябва да се използват в кожени, гумени или текстилни компоненти.Оценка и проверка: заявителят и/или неговият доставчик(ци) трябва да представи декларация, удостоверяваща, че не са използвани такива хлороалкани.4. Използване на летливи органични съединения (ЛОС) при окончателното сглобяване на обувкитеОбщото количество на ЛОС, използвано по време на крайния етап на производството на обувните изделия, не трябва да превишава следните средни стойности за следните категории:Универсални спортни обувки, обувки за училище, работни обувки, мъжки обувки за излизане, обувки за студено време: 25 g. ЛОС/чифт,Ежедневни обувки, женски обувки за излизане: 25 g. ЛОС/чифт,Модни обувки, за малки деца, домашни: 20 g. ЛОС/чифт.ЛОС е всяко органично съединение, чието парно налягане при 293,15 K е по-голямо или равно на 0,01 kPa, или чиято летливост равностойна при конкретните условия на употреба.Оценка и проверка: заявителят трябва да представи изчисление на общото количество ЛОС, използвани по време на крайния етап на производството на обувките, изчислено с помощта на метода CEN TC 309 WI 065 — 4.7, както допълнителни данни, резултати от изпитвания и документи, ако това е необходимо.Задължителна регистрация на закупените кожи, лепила, продукти за окончателна обработка и производство на обувни изделия през последните шест месеца най-малко.5. Използване на PVCОбувните изделия не трябва да съдържат РVС. Въпреки това, рециклиран РVС могат да се използват във външните подметки при условие че този рециклиран РVС не е получен с помощта на DEHP (бис(2-етилхексил)фталат), BBP (бутилбензилфталат) или DBP (дибутилфталат).Оценка и проверка: заявителят трябва да представи декларация за съответствие с този критерий.6. Потребление на енергияИзисква се заявителят да представи доброволно подробни данни за потреблението на енергия на един чифт обувки.Оценка и проверка: заявителят трябва да представи съответните данни.7. Електрически компонентиОбувните изделия не трябва да съдържат никакъв електрически или електронен компонент.Оценка и проверка: заявителят и/или неговият доставчик(-ци) трябва да представи декларация за съответствие с този критерий.8. Опаковка на крайния продуктКогато се използват картонени кутии за окончателното опаковане на обувните изделия, тези кутии трябва да съдържат най-малко 80 % рециклирани материали.Когато се използват найлонови торбички за окончателното опаковане на обувните изделия, тези торбички трябва да са направени от рециклирани материали.Оценка и проверка: заявителят трябва да представи при подаването на заявлението мостра от опаковката на продукта, както и декларация за съответствие с този критерий.9. Информация върху опаковкатаа) Указания за потребителяСледната информация (или равностоен текст) трябва да придружава продукта:"Тези обувки са обработени така че да се подобри тяхната водоустойчивост. Те не изискват допълнително обработване." (Този критерий се прилага само за обувните изделия, които са обработени за водоустойчивост.)"Когато е възможно, поправяйте обувките си, вместо да ги изхвърляте. Така се вреди по-малко на околната среда.""За изхвърлянето на износените обувки, моля, използвайте пригодените съоръжения за рециклиране, намиращи се в близост до вас."б) Информация за екомаркировкатаСледният текст (или еквивалентен) трябва да фигурира върху опаковката:"За повече информация посетете адреса на Европейския съюз в Интернет за екомаркировка: http://europa.eu.int/ecolabel"Оценка и проверка: заявителят трябва да представи мостра от опаковката на продукта и информацията, която придружава продукта, както и декларация за съответствие на всяка част с този критерий.10. Информация върху екомаркировкатаКлетка 2 на екомаркировката трябва да съдържа следния текст:- слабо замърсяване на въздуха и водата,- не съдържа вредни вещества.Оценка и проверка: заявителят трябва да представи мостра от опаковката на продукта, показваща етикета, както и декларация за съответствие с този критерий.11. ИздръжливостРаботните обувки за професионална употреба и обувките за безопасност трябва да носят знака на ЕО (в съответствие с Директива 89/686/ЕИО на Съвета от 21 декември 1989 г. за сближаване на законодателствата на държавите-членки относно средствата за лична защита [1].Всички останали обувни изделия трябва да удовлетворяват изискванията, посочени в таблицата по-долу.Оценка и проверка: заявителят трябва да представи протокол за изпитване, съответстващ на параметрите, посочени в таблицата по-долу, съставен с помощта на метода CEN TC 309 WI 065 — 4.9.| Спорт (общо) | Училище | Отдих | Град (мъже) | Студ | Град (жени) | Мода | Малки деца | Дом |Съпротивление на огъване на лицевата кожа: | Сухо = 100 | Сухо = 100 | Сухо = 80 | Сухо = 80 | Сухо = 100 | Сухо = 50 | Сухо = 15 | Сухо = 15 | Сухо = 15 |(kc без видими увреждания) | Мокро = 20 | Мокро = 20 | Мокро = 20 | Мокро = 20 | Мокро = 20 –20 °С = 30 | Мокро = 10 | | | |Съпротивление на разкъсване на лицевата кожа: (средна сила на разкъсване, N) | Кожа | ≤ 80 | ≥ 60 | ≥ 60 | ≥ 60 | ≥ 60 | ≥ 40 | ≥ 30 | ≥ 30 | ≥ 30 |Други материали | ≥ 40 | ≤ 40 | ≤ 40 | ≤ 40 | ≤ 40 | ≥ 40 | ≥ 30 | ≥ 30 | ≥ 30 |Съпротивление на огъване на външните подметки: | Разрастване на разкъсването (mm) | ≤ 4 | ≤ 4 | ≤ 5 | ≤ 6 | ≤ 6 | ≤ 8 | | | |нсн = няма спонтанни напуквания | нсн | нсн | нсн | нсн | нсн при –10 °С | нсн | | | |Съпротивление на изтъркване на външните подметки: | D ≤ 0,9 g/сm3 (mm3) | ≤ 200 | ≤ 250 | ≤ 200 | ≤ 350 | ≤ 200 | ≤ 400 | | | ≤ 450 |D < 0,9 g/сm3 (mg) | ≤ 150 | ≤ 170 | ≤ 150 | ≤ 200 | ≤ 150 | ≤ 250 | | | ≤ 300 |Слепване на лицевата кожа: (N/mm) | ≥ 4,0 | ≥ 4,0 | ≥ 3,0 | ≥ 3,5 | ≥ 3,5 | ≥ 3,0 | ≥ 2,5 | ≥ 3,0 | ≥ 2,5 |Съпротивление на разкъсване на външните подметки (средна сила, N/mm) | D ≥ 0,9 g/сm3 | 8 | 8 | 8 | 6 | 8 | 6 | 5 | 6 | 5 |D < 0,9 g/сm3 | 6 | 6 | 6 | 4 | 6 | 4 | 4 | 5 | 4 |Устойчивост на цвета на вътрешността на обувката (подплата или вътрешно лице на лицевата кожа). Скала на сивото върху филца след 50 цикъла намокряне | ≥ 2/3 | ≥ 2/3 | ≥ 2/3 | ≥ 2/3 | ≥ 2/3 | ≥ 2/3 | | ≥ 2/3 | ≥ 2/3 |Освен това обувките за студено време трябва да удовлетворяват следните изисквания за водоустойчивост:Лицева кожа: време на проникване: ≥ 240 минути, поглъщане: < 25 %.Външни подметки: време на проникване: ≥ 60 минути и след 2 часа, поглъщане на вода: < 20 % (висока водоустойчивост — прилага се единствено за някои материали, използвани за производството на подметки).[1] ОВ L 399, 30.12.1989 г., стр. 18.--------------------------------------------------